Diari Oficial de la Generalitat Valenciana


Sumari del DOGV 4955, del 28-02-2005 (2005/2063)

ORDRE de 21 de febrer de 2005, de la Conselleria d'Agricultura, Pesca i Alimentació, per la qual es publica l'import global màxim que finança, per a l'any 2005, les ajudes per a la paralització temporal de la flota pesquera i es modifiquen les seues bases reguladores en vigor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2063


Data del document
:   21-02-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * temporada de pesca
    * pesca marítima
    * flota pesquera
    * suport econòmic
    * ajuda pública

ORDRE de 21 de febrer de 2005, de la Conselleria d'Agricultura, Pesca i Alimentació, per la qual es publica l'import global màxim que finança, per a l'any 2005, les ajudes per a la paralització temporal de la flota pesquera i es modifiquen les seues bases reguladores en vigor. [2005/2063]
  
L'Ordre de 2 de gener de 1995, de la Conselleria d'Agricultura, Pesca i Alimentació i, disposicions posteriors que la modifiquen, estableixen ajudes per a la paralització temporal de la flota pesquera.
  
El Pla Estratègic d'esta línia d'ajudes té com a objectiu la conservació dels recursos pesquers del litoral valencià, establit com a principi genèric en l'article 4 de la Llei 9/1998 de 15 de desembre, de la Generalitat Valenciana, de pesca marítima. Els efectes que produirà esta acció són la disminució de l'esforç de pesca que s'exerceix sobre el calador. Per aconseguir estos efectes la mesura s'ha d'aplicar en anys successius, ja que en el moment que s'interrompa esta actuació, augmentarà l'esforç de pesca. No obstant, l'aprovació dels plans i les sol·licituds d'ajuda s'efectuaren anualment. Els costos previsibles es determinaran cada any mitjançant una ordre d'imports globals màxims, tenint els crèdits aplicables a esta mesura el caràcter de fons propis de la Generalitat Valenciana.
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Estos extrems depenen de la Llei Anual de Pressupostos, en estos moments la Llei 14/2004 de 29 de desembre, de Pressupostos de la Generalitat Valenciana, per a l'exercici 2005 (DOGV núm. 4.915, de 31.12.2004). Per això, vista la proposta del director general de Pesca, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació, esmentades en este article i gestionades per la Direcció General de Pesca, es concediran, en l'exercici 2005, a càrrec de les línies de subvenció i pels import globals màxims que s'assenyalen, d'acord amb la Llei 14/2004 de 29 de desembre, de Pressupostos de la Generalitat Valenciana per a l'exercici 2005 (DOGV núm. 4.915, de 31.12.2004).
  
La data límit per a presentació de sol·licituds d'ajuda figura en la base reguladora corresponent.
  
Programa 714.10, d'Ordenació i Millora de la Producció Pesquera.
  
Línia T1607000.
  
Ordre de 2 de gener de 1995, per la qual s'estableixen ajudes per a la paralització temporal de la flota pesquera (DOGV núm. 2.431, de 19.01.1995), modificada per l'Ordre de 9 de març de 1998, de la Conselleria d'Agricultura, Pesca i Alimentació (DOGV núm. 3.213, de 30.03.1998), i l'Ordre d'1 d'octubre de 2001, de la Conselleria d'Agricultura, Pesca i Alimentació, per la qual s'estableixen els terminis de sol·licituds de paralització temporal de la flota d'arrossegament (DOGV núm. 4.107, de 16.10.2001).
  
Import global màxim: 2.730.918,97 euros.
  
Article 2
  
Es modifica l'Ordre de 2 de gener de 1995, de la Conselleria d'Agricultura, Pesca i Alimentació, per la qual s'estableixen ajudes per a la paralització temporal de la flota pesquera:
  
U. Es modifica l'article tercer, que queda amb la redacció següent:
  
?Article tercer
  
Podran ser beneficiaris de les ajudes les persones físiques, jurídiques, comunitats de béns, societats civils, armadors o organitzacions de productors, que siguen titulars de l'explotació d'un vaixell de pesca de la 3a llista del Registre Oficial de Vaixells, que tinga la seua base en un port de la Comunitat Valenciana.-
  
Dos. S'addiciona un quart paràgraf a l'article sext, amb la redacció següent:
  
?Per als criteris objectius d'atorgament de la subvenció, s'estableix el següent:
  
a) Prioritats dels plans de paralització
  
L'ordre de prioritats per a l'aprovació dels plans de paralització és el que s'estableix:
  
1a ?Modalitat de pesca amb cércol.
  
2a ?Modalitat de pesca d'arrossegament.
  
3a ?Altres modalitats.
  
Dins de cada prioritat se seleccionaran els plans d'acord amb la idoneïtat del període de paralització per a la millor recuperació dels recursos pesquers.
  
b) Tindran dret a la concessió de l'ajuda totes les sol·licituds presentades dins d'un pla aprovat per la Direcció General de Pesca. Sempre que complisquen els requisits de la convocatòria i existisca crèdit suficient, en cas contrari es prorratejarà entre les sol·licituds del pla.-
  
Tres. Es dóna una nova redacció a l'apartat f) de l'article sèptim:
  
?f) Els beneficiaris de les subvencions hauran d'acreditar el compliment de les seues obligacions fiscals i davant de la Seguretat Social d'acord amb el que estableix l'Ordre de 30 de maig de 1996, de la Conselleria d'Economia, Hisenda i Ocupació.-
  
Quatre. Es modifica l'article octau, i queda redactat de la següent manera:
  
?Article octau
  
Els Servicis Territorials de la Conselleria d'Agricultura, Pesca i Alimentació, a la vista de les sol·licituds i de la documentació aportada, i efectuades les comprovacions necessàries, en cada cas, elevaran un informe-proposta al director general de Pesca.
  
Per a l'avaluació de les propostes es constituïx un òrgan col·legiat compost pel Cap de l'Àrea de Pesca Marítima, el Cap del Servici de Pesca Marítima i els Caps de Secció de Pesca Marítima dels Servicis Territorials de Castelló, València i Alacant. En cas d'absència se substituiran estos membres, pels tècnics de Pesca Marítima adscrits a la Conselleria d'Agricultura, Pesca i Alimentació, que designe el director general de Pesca.
  
Esta comissió elevarà una proposta de concessió al director general de Pesca.
  
Les subvencions aprovades es finançaran a càrrec del capítol IV del Programa 714.10 d'Ordenació i Millora de la Producció Pesquera, tenint en compte les disponibilitats pressupostàries de la Generalitat Valenciana en cada exercici.-
  
Cinc. Es dóna una nova redacció a l'article nové, amb la redacció següent:
  
?Article nové
  
Finalitzada la paralització es presentarà en els Servicis Territorials de la Conselleria d'Agricultura, Pesca i Alimentació una sol·licitud de pagament, acompanyada de la documentació següent:
  
Certificació de la Capitania Marítima, acreditativa del període de lliurament i retirada del rol.
  
El termini de justificació del compliment de la finalitat per a la qual es va concedir l'ajuda serà de 30 dies hàbils, comptats a partir del dia següent de la finalització del període de paralització aprovat i en tot cas dins de l'exercici pressupostari en què s'haja concedit l'ajuda.
  
Els Servicis Territorials, a la vista de la documentació aportada, elevaran informe la Direcció General de Pesca.-
  
Sis. S'introduïx un nou article deu, que queda redactat de la forma següent:
  
?Article 10
  
S'anul·laran les ajudes concedides a aquelles embarcacions que no realitzen tot el període de paralització aprovat o bé que en eixe període les embarcacions es dediquen a altres activitats marítimes.-
  
Set. S'addiciona un nou article onze, amb la redacció següent:
  
?Article 11
  
La percepció de les ajudes previstes en esta disposició és incompatible amb qualsevol altra ajuda de l'administració Pública destinada a esta finalitat.-
  
Huit. S'afig un nou paràgraf a la disposició addicional primera:
  
?Es delega en els directors territorials de la Conselleria d'Agricultura, Pesca i Alimentació, la resolució dels casos d'inadmissió, desistiment i renúncia de les sol·licituds a què es refereix la present ordre.-
  
Nou. Es dóna una nova redacció a la disposició addicional segona:
  
 ?Disposició addicional segona
  
S'estableix un termini de 6 mesos, per a notificar la resolució de les sol·licituds, comptats a partir de la presentació d'estes, les quals s'entendran desestimades si transcorregut este termini no s'ha notificat la corresponent resolució.-
  
Deu. Es modifica l'annex I, on diu ?ecus- ha de dir ?euros?.
  
DISPOSICIÓ DEROGATÒRIA
  
Queden derogades l'Ordre de 31 de març de 1995, de la Conselleria d'Agricultura, Pesca i Alimentació (DOGV núm. 2.540, de 29.06.1995), i la de 27 de juny de 1995 (DOGV núm. 2.550, de 13.07.1995), de paralització temporal de la flota pesquera.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 de febrer de 2005
  
El conseller d'Agricultura, Pesca i Alimentació,